ตอนนี้ทานยาคุมรายเดือนแบบ21เม็ด แผงที่3แล้วค่ะ มีลืมทานยา1วัน แต่วันอื่นๆไม่ลืมทานและทานตรงเวลาค่ะ เดือนธันวานี้มีพสพ.กับแฟนบ่อย ช่วงต้นเดือนสวมถุงยางค่ะแต่ช่วงหลังๆมาไม่ค่อยได้สวมถุงยาง แต่แฟนไม่เคยหลั่งในทุกรอบทุกครั้งที่มีพสพ.ค่ะ แล้วสองสามวันมานี้มีอาการมวนๆท้อง เจ็บนม บางครั้งรู้สึกจะอ้วกแต่ไม่อ้วกค่ะ แบบนี้จะท้องมั้ยคะ ขอบค่ะ
สวัสดีค่ะ การใช้ยาคุมแบบแผงรายเดือน 21 เม็ดนั้น ควรเริ่มใช้ภายใน 5 วันแรกของการมีประจำเดือน เพื่อให้ยาสามารถออกฤทธิ์ได้ทันทีตั้งแต่เม็ดแรก และให้กินติดต่อกันทุกวันจนยาหมดแผง คลาดเคลื่อนไม่เกิน 3 ชั่วโมง หลังหมดแผง ให้เว้น 7 วันให้ประจำเดือนมา หลังจากนั้นให้กินแผงต่อไปทันทีโดยหากลืมกินยาไป 1 วัน ก็อาจจะลดประสิทธิภาพของยาแผงนั้นๆลงไปได้บ้าง แต่ถ้ายังกินเม็ดที่เหลือจนครบ โอกาสตั้งครรภ์ก็มีได้น้อยค่ะหากใช้ยาคุมอย่างถูกต้องจริงๆแล้วไม่จำเป็นต้องใส่ถุงยางอนามัยร่วมด้วยอีก แต่หากไม่แน่ใจเรื่องการกินยาคุม การใช้ถุงยางอนามัยร่วมไปด้วยทุกครั้ง ก็สามารถทำได้แนะนำการสังเกตรอบเดือนในช่วงเว้นยาอีกครั้ง หากไม่มาตามปกติ ควรตรวจยืนยันการตั้งครรภ์ก่อนว่าไม่ตั้งครรภ์ จึงค่อยเริ่มยาแผงต่อไป อาการอื่นๆดังกล่าวมา ไม่จำเพาะเจาะจงต่อการตั้งครรภ์ค่ะ